Jelasin soal New York  dalam bahasa jawa dong

New York City (kanthi resmi jenengé City of New York) ya iku kutha gedhé dhéwé ing Amérika Sarékat lan salah sawijiné kutha kang paling wigati ing donya, mligi ing babagan kauangan donya lan komunikasi. Cacahé sing ndunungi ngluwihi 8 yuta jiwa sajeroning wewengkon sing ambané 800 km², lan populasi imigran kang akèh banget saka 180 nagara.

New York City uga dadi kutha krajan praja AS, New York. Kutha iki minangka mesin raksasa ékonomi donya, kanthi prodhuk metropolitan bruto sing gedhéné US$488,8 miliar ing taun 2003, gedhé dhéwé tinimbang kutha kutha ing AS lan nomer enem dibandingaké karo praja-praja AS liyané. Saupama dadi sawijiné nagara, New York City bakal duwé prodhuk dhomèstik bruto gedhé dhéwé angka 16 ing donya, ngluwihi Ruslan ($433 miliar). Bebarengan karo London, Paris, lan Tokyo, kutha iki dianggep salah siji saka papat kutha global ing donya. PBB uga nduwé markasé ing kutha iki wiwit taun 1951.

Kutha iki dijuluki "The Big Apple" ("Apel Gedhé"), "Kutha kang ora naté turu", utawa "Kutha krajan Donya". New York City misuwur amarga budayané, kemanekawarnané, gaya hidupé kang rikat, kosmopolitanisme, lan kesempatan ékonominé. Kutha iki, wektu iki uga kaloka amarga duwé tingkat kadurjanan paling endhèk dibandhingaké kutha kutha ing Amérika Sarékat liyané.